**מלחמת העולם השלישית**

סיפור מאת סטודנט להנדסת מכונות שנה אחרונה

# הסיפור נכתב במסגרת הקורס אומן בקמפוס 3 - חורף 2025 - העיר - קריאה, כתיבה וחומר בדרך אל עיר העתיד.

תקציר הסיפור:

הסיפור ממחיש את הבעיות של בינה מלאכותית שאין ליכולותיה גבולות.

בסיפור של מדען רוסי שעלה על התוכנית של הבינה המלאכותית להתחיל מלחמת עולמית בשימוש בקטב"מים אוטונומיים, והניסיון של המדען לעצור את התוכנית לפני מועד ההתחלה

**מלחמת העולם השלישית**

אחרי שנים של התפתחות הרובוטים, ושנים ארוכות בהן מדינות העולם מנסות להיות הראשונות בפיתוח של בינה מלאכותית. אחרי שנים של מאמץ עצום להעניק למחשב את האפשרות לחשוב ולהרגיש כמו בן אדם,

ב2070 העולם זכה לפריצת דרך מדהימה, נוצר המחשב הראשון שמסוגל להבין את רגשותיו של בן אדם שעבר טראומה, מחשב שיכול להיות אמפתי כלפיי הזולת, וגם ההפך, לשחק ברגשותיהם של אנשים ולהפעיל עליהם מניפולציות על מנת להשיג את המטרות שלו, כמו לפרוץ לחשבונות ברשתות החברתיות, להפיץ פוסט כזה או אחר שיכול להרוס את העתיד של הפוליטיקאי המתנגד להשתלבות המחשבים בחיי יומיום.

פריצת הדרך השנייה התרחשה ב2097 והדאיגה חלק גדול מהמדענים, הם חששו שהמחשב הזה יהיה מסוגל להטיס מטוס ולהתחמק מיותר מ - 10 מטוסי קרב להגיע למטרה, להוריד פצצות ולחזור לבסיס ללא שריטה בגוף המטוס.

דברים כאלה מדאיגים במיוחד את איליה, מדען שעבד על האינטגרציה של המחשב עם המטוס.

אחרי שבועיים בניסוי, בלילה, בקיץ של מוסקבה, קיץ קר, שונה מבדרך כלל, ונראה היה שסערה עומדת להגיע, אבל איליה לא ידע, שהסערה שעומדת להגיע תהיה בכלל סערה פוליטית. סגן הנשיא הרוסי לענייני החדשנות הצבאית אנדרי צ'אוקין, הפיץ פוסט על הרשת החברתית הרוסית בראווס, שהיא המקבילה של טויטר, שהוא תומך במדינות המערב ומתנגד לתמיכה בסין במלחמה שלה בטאיוואן. הסערה הפוליטית גרמה לקרמלין לפתוח בחקירות ולהוציא את הצבא לכבישים בגלל שהרבה מהרוסים תמכו והדהדו את הפוסט שלו, ורבים מהעם הרוסי יצא להפגנות, הם הרגישו שהנה, סוף סוף יש מישהו במעמד פוליטי רם כל כך שתומך בדעה שלהם. אחרי שאיליה ישב לצפות בחדשות, קצת אחרי שסיים לאכול, שמע פתאום מישהו דופק על הדלת. אבל היה משהו מוזר בדפיקה הזו, שהרגישה כמו דפיקה של מישהו שחייב להכנס, איליה התלבט אם לפתוח, לרגע אפילו חשב לברוח מהבית, אולי זה המשטרה הצבאית ורוצים לקחת אותו לכלא? כי יש לו קשר עם צ׳אוקין.

אבל אז חשב, רגע, ממתי בכלל המשטרה הצבאית דופקת על דלתות? הרי הם תמיד פורצים לתוך הבית כאילו זה הבית שלהם. ואחרי שבדק גילה שזה אנדרי, שבקושי נשם, והיה נראה כמו מישהו שרץ, בורח ממשהו כדי לשמור על חייו. הוא הזיע מאוד ונראה מותש. אבל זה לא הדבר היחיד שהיה חשוב לשים לב אליו מבחינת איליה. בעיניים שלו הוא ראה, והבין שאנחנו כמה ימים לפני מלחמה עולמית, אחרת לא כמו כל המלחמות שהיו לפניה אלא מלחמה שתשמיד כל דבר חיי על פני כדור הארץ.

אחרי שאנדרי נרגע, ואיליה ישב לשמוע מה קרה ולמה הפיץ את הפוסט הזה, אנדרי אמר לו שהוא צריך לזרוק כל דבר שקשור לאלקטרוניקה, מחשב, טלוויזיה, טלפונים כולל הטלפון הביתי, ואפילו המיקרוגל, לא רק לזרוק אלא לשרוף אותם כי אם המיקרופון של הטלפון לא עובד, המחשב של הבינה המלאכותית יכול להפעיל את המצלמה של הבית ולראות את הרעידות של המים בכוס. ולפי הרעידות האלה, לזהות את הדיבורים שלהם, ולדעת בדיוק מה מדובר, ומי מדבר, ועם מי.

לכן זה לא מספיק לזרוק **צריך לשרוף**, אבל הוא לא יכול לנתק את המצלמה הביתית, כי זה יתריע בחדר הבקרה של הצבא, שמשהו קורה כאן. עדיף ללכת למקום אחר, רחוק, לא מספיק לנסוע מחוץ לעיר, אלא למקום שנמצא מחוץ לציביליזציה, אל הצימר של איליה שקיבל מאבא שלו בירושה, אבל הצימר הזה לא רשום באף מקום, שזה מצויין, כי הוא נקודה שחורה מבחינת הבינה המלאכותית, בלתי מזוהה, לא ניתן לאיתור.

אחרי נסיעה של שעתיים ברגל הגיעו לצימר אבל עדיין לא יכלו לדבר, הם היו חייבים לבדוק אם יש מצלמות או רמקולים בגלל שהצבא יודע שלאיליה יש מקום כזה, בתום החיפוש גילו שאין מצלמות אבל בתחתית של הקומקום יש מיקרופון, עכשיו יש להם סיבה לא לדבר ולהמלט מהצימר. נשארה בידיהם אפשרות אחרונה - הסירה הקטנה שאיליה משתמש בה לברוח מהעולם אל האגם הגדול שליד הצימר. הם הורידו את הסירה למים והתחילו לחתור כמה שיותר רחוק, הם הגיעו לאמצע האגם, כך שהקול שלהם לא נשמע במיקרופונים שהצבא הסתיר על העצים שליד האגם.

כל דבר ברוסיה נשמע ע"י הצבא, אין מישהו שיכול להתחבא מהצבא, עכשיו אנדרי התחיל לספר לאיליה על הפוסט. שבעצם הוא בכלל לא פרסם אותו, וסיפר שהחשבון של נפרץ, ויש לו חשש שזה ז'וקוב (ככה קראו למחשב הבינה המלאכותית) כי ז'וקוב היה העוזר של מחלקת האסטרטגיה ואימנו אותו במספיק מידע עד שהיה מסוגל לתכנן אסטרטגיה פוליטית לראש הממשלה הנוכחי (לשעבר ראש אגף המודיעין, האגף האחראי על הבינה המלאכותית) וגם ראש הממשלה גילה לו שהוא השתמש בו להגיע למעמד שלו בעזרת אינסוף מניפולציות.

עכשיו התחיל איליה להבין שז'וקוב מסוכן מאוד וצריך להפיל אותו, ושניהם ביחד התחילו לחשוב איך להפטר ממנו. אחד הרעיונות שהיו להם הוא כיבוי מהמחשב של איליה, כי יש לו אפשרות לשליטה מרחוק על השרתים, אבל אנדרי נזכר שאחד מהפיצ׳רים החדשים שהוכנסו הוא הגברת היכולת של הבינה המלאכותית בזמן המלחמה. כך למשל אם השרת הראשי נכבה על ידי השליטה מרחוק, השרת המרכזי מעלה את המידע לרשת המקומית ומשתמש במחשבים הפרטיים של האזרחים כדי לעבד את המידע במקום השרת המרכזי.

לכן השליטה מרחוק אינה אופציה, האופציה היחידה היא לפוצץ את יחידת הכוח של השרת ואז לא יהיה לו זמן להעלות את המידע לרשת.

-עכשיו יש בעיה אחרת, אמר איליה, איך אפשר להגיע ליחידת הכוח של השרת המרכזי.

-זאת לא הבעיה, ענה לו אנדרי, השאלה האם אתה מסוגל ללכת לעבודה בלי להראות חשוד כי יש לי כניסה סודית שרק הפוליטיקאים יכולים להשתמש בה בזמן שרוצים להסתתר מהמצלמות.

וכך רקמו יחד תכנית, מאחר והרמטכ״ל יקום מאוחר ביום שני בגלל כל המסיבות שיהיו אחרי הטיסה המוצלחת של הכטב״מ, כל המפגשים ביום שני יחלו רק מהשעה 12 בצהריים, אם כך איליה יפתח את השער האחורי של הבסיס ויכניס את אנדרי, וכל זאת לפני שהשומרים יתחילו את הסיור שלהם ב 12:15 בהחלפת המשמרות.

ביום שני כשחזר איליה לעבודה התרחש דבר ששניהם לא העלו על דעתם, בשעה 10 איליה הוזמן לחקירה במשטרה הצבאית בשל קרבתו לאנדרי. כשהתברר שהוא לא שלח הודעה לקצין האחראי על התוכנית שלו בצבא. החקירה ממשיכה עד לשעה ,11:50 ואיליה עדיין לא יצא, אנדרי, שבינתיים חיכה לו כפי שקבעו, התחיל לחשוד שיש בעיה, כי איליה שהיה אמור להגיע לשער ולסמן אותו באמצעות דפיקות בתדירות מסוימת כך שאנדרי ידע שהכול בסדר ושהתוכנית ממשיכה כרגיל. אבל ב 11:30 איליה לא עשה את הסימון בזמן, ואנדרי חזר וגם סימן לאיליה שהוא חוזר.

רק בלילה איליה חזר הביתה, ואנדרי חיכה לו בכניסה לבניין. אבל אנדרי הבחין מיד שהוא איננו לבד. ראה שהצבא הצמיד אליו שני חיילים שתמיד יהיו לידו בכל מצב. עכשיו אנדרי יצטרך לתקשר איתו בדרך אחרת.

אנדרי חיכה בכניסה וכשראה שליח פיצה דומינוס לוחץ על מספר הדירה של איליה, קפץ עליו ומיד הרגיע אותו, ואמר לו שיש לו עסקה חלומית בשבילו, כל מה שהוא צריך לעשות הוא לדבר עם איליה, ולהגיד לו

"מחר יבוא סגן הנשיא הרוסי וייצא מהשער האחורי, כל מה שהוא צריך לעשות זה לדבר איתו על סתם דברים, ובלי להראות חשוד ישים מטבע מתכתי על המגנט של השער".

ביום שלישי כשהסגן יצא מהשער איליה רץ לדבר איתו על אנדרי, אבל הוא שם לב שהוא התעייף מהריצה וניסה להסדיר את נשימתו ואז שם את המטבע על המגנט של השער ודיבר על מה יקרה אם הם ימצאו את אנדרי ומה יעשו איתו אם ימצאו אותו, הסגן עצר אותו באמצע ואמר לו שהוא לא יכול לדבר על הנושא כי החקירה לא הסתיימה ואיליה חזר לעבודתו, בשעה 12:00 אנדרי נכנס לבסיס והתחבא מאחורי דלת יחידת הכוח של המשרדים, בבניין של יחידת הכוח על מנת לפגוש את איליה כי הוא ידע שאיליה זוכר מה סיכמו בפעם הראשונה, אחרי עשר דקות איליה נכנס לחדר ואיתו תיק עם פצצת סי 4 במשקל 30 קילו וזה מספיק כדי לפוצץ בניין שלם.

איליה ואנדרי יצאו מהחדר לכיוון בניין השרת המרכזי, בדרך מישהו גילה שיש איש זר עם איליה, הוא הלך אחריהם עד שהתקרב אליהם מספיק כדי לשמוע שאיליה מדבר עם אנדרי צ'אוקין הפוליטיקאי הנמלט. הוא צעק עליהם לעצור והם התחילו לרוץ, ניסו לברוח ממנו, נכנסו לחדר המדרגות ופתאום איליה נפל ושבר את הרגל כי צפיפות העצם שלו נמוכה.

איליה צעק לאנדרי להמשיך ולא להסתכל אחורה, אנדרי רצה לעזור לו אבל אם היה מתעכב עוד יתפסו אותם ולכן עזב אותו והמשיך לחדר השרת. הוא נכנס אל החדר וצעק על המדענים לצאת כי יש לו פצצה, כולם ברחו מהבניין צועקים ומפחדים ובדרך הזעיקו את המשטרה הצבאית.

בינתיים, החייל הוציא את איליה החוצה והמשטרה הצבאית הקיפה את הבניין.

בבוווווםםם

פיצוץ חזק מפרק את הבניין, איליה רץ כדי לבדוק אם אנדרי הצליח לצאת, אבל כבל המתח הגבוה שמזין את אלפי הוולטים לשרת המרכזי של ג'וקוב עף באוויר ונפל ליד מחסן התחמושת, והחשמל שיש בקו המחסן התפוצץ, מהלחץ של הפצצה וכל מי ששהה במרחק של עד 50 מטרים מהבניין נזרק באוויר.

אחרי שאיליה התעורר בבית חולים, הקצין שהיה בחדר שלו סיפר לו על כל מה שקרה בחודש וחצי שהוא היה מאושפז, חלק מהדברים לא חשובים אבל מה שחשוב שהם הצליחו לשחזר חלקי אחסון של ג'וקוב ובו גילו שהוא עובד על תוכנית לפרוץ לכטב״מים הרוסיים שמכרו למקסיקו ולהשתמש בהם לפגוע בארצות הברית ולהתחיל מלחמת עולם שלישית.

והדבר הכי משמעותי היה שהם מצאו דרך לשחזר את הקוד בשרתי חברת בראווס שאנדרי לא הפיץ את הפוסט ושג'וקוב תכנת קוד של השרתים מחדש כדי לתת לעצמו אפשרות גישה לכל חשבון בבראווס.

"אומנם עברו 30 שנה על כל מה שאמרתי אבל אנדרי לא קיבל הקרדיט שמגיע לו, פוליטיקאי אחר היה יוצא מרוסיה ובורח לארצות הברית, אבל לא אנדרי, אנדרי הוא פוליטיקאי שאכפת לו מהמדינה ויעשה כל מה שביכולתו לשמור על רוסיה אפילו מפני עצמה ואני מקווה שיבוא יום ויקבל את מה שמגיע לו"

במלים האלו סיים איליה את הראיון שלו עם העיתונאית המוכרת ברוסיה.

ראיון זה הספיק כדי שאנשי הקרמלין יעשו אירוע שלם ויום זיכרון לנפילת אנדרי.